hy hy en hy hy hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Անտոնիո Գադես (նույն ինքը՝ Անտոնիո էստեվե Ռոդենաս,1936-2004թթ.)՝ իսպանացի նշանավոր պարող ու դերասան, ֆլամենկոյի ամենաակնառու կատարողներից մեկը:
Ծնվել է 1936թ. Իսպանիայի Ալիկանտե մարզում գտնվող Էլդա փոքրիկ քաղաքում: Անտոնիոյի ծնվելուց մի քանի ամիս անց բռնկվում է քաղաքացիական պատերազմը, ինչի հետևանքով 1937թ. սկզբին Ռոդենասների ընտանիքի հայրը կամավոր կերպով անցնում է հանրապետականների շարքը՝ մեկնելով Մադրիդ: Քիչ ժամանակ անց ամբողջ ընտանիքը տեղափոխվում է մայրաքաղաք: 1949թ. ԱՆտոնիոն ընդունվում է Մադրիդի պարի ակադեմիաներից մեկը, որտեղ բախտի բերմամբ ծանոթանում է Պիլար Լոպես Խուլվեսի՝ ժամանակի ամենահայտնի պարուսույցներից մեկի հետ:
Վերջինս միանգամից նկատում է պատանու տաղանդն ու որոշում է լրջորեն զբաղվել նրա ուսուցմամբ: Հենց Պիլարն է Ռոդենաս ազգանունը փոխարինում ավելի բեմական հնչող Գադես-ով: 1951թ. Անտոնիոն արդեն Պիլարի պարային խմբի անդամ էր: Խմբակի մենակատարի՝ Մանոլո Վարգասի հետ միասին Պիլարը սկսնակ պարողին ծանոթացնում է իսպանական մշակույթի ամենակարևոր տարրերին, ազգային պարի ավանդույթներին ու առհասարակ, իսպանական ֆոլկլորին: Գադեսի համար երանելի ժամանակներ են սկսվում. նա խմբակի հետ միասին ճանապարհորդում է, ելույթներ ունենում աշխարհի տարբեր ծայրերում, ծանոթանում նոր մարդկան,ց նոր մշակույթների հետ և, ի վերջո, զարգացնում իր մասնագիտական տեխնիկան ու գիտելիքները: Ինչպես հետագայում խոստովանել է պարողը՝ այդ տարիներին նա առիթը բաց չէր թողնում մի նոր բան սովորելու ու կատարելագործվելու: Գադեսը սկսում է հմտանալ նաև դասական պարի մեջ: Եվ այսպես, Գադեսի անունը սկսում է տարածվել աշխարհով մեկ. նրա տաղանդը սիրում ու գնահատում էին թե՛ պարի սիրահարները, թե՛ պարարվեստի մասնագետները:
1962թ. Գադեսը հիմնում է իր սեփական պարային ընկերությունը՝ շրջագայելով տարբեր երկրներով ու տարատեսակ ներկայացումներ տալով՝ հիմնականում Ֆ.Գ.Լորկայի ստեղծագործությունների հիման վրա: Գադեսն իր խմբակում ելույթներ է ունենում այնպիսի հեղինակավոր բեմերում, ինչպիսիք են Սպոլետտոյի փառատոնն ու Միլանի Լա Սկալա օպերային թատրոնը: Գադեսի խոսքերով՝ իր այս արտասահման շրջագայությունների գլխավոր նպատակը ֆլամենկոյի իրական արմատները գտնելն էր, քանի որ, ըստ պարողի, Իսպանիայում ազգային, մաքուր ֆլամենկոն գնալով աղավաղվում էր:
Այս նույն թվականին Գադեսն ամուսնանում է բալետի պարուհի Պիլար Սան Կլեմենտեի հետ: 1971թ. Գադեսը ամուսնալուծվում է կնոջից (որի հետ երկու համատեղ զավակ ունեին) ու կյանքը կապում Պեպա Ֆլորեսի հետ: Այս կապի արդյունքում Գադեսը ևս երեք երեխայի հայր է դառնում:
Իսպանիայի՝ դեմոկրատական կառավարման անցման շրջանում (1970-ական թթ.) Գադեսը ակտիվորեն աչքի է ընկնում նաև քաղաքական դաշտում՝ արտահայտելով իր մարքսիստական գաղափարներն ու հանդես գալով որպես Կատալոնիայի ինքնորոշման ու անկախության կողմնակից: 1978-ին Գադեսը նշանակվում է Իսպանիայի Ազգային բալետի ղեկավար, սակայն Մշակույթի նախարարության հետ ունեցած խնդիրների պատճառով երկու տարի անց թողնում է այս պաշտոնը, թեև նրա գլխավորությամբ բալետը մեծ հաջողություններ էր գրանցում: Ազգային բալետի մի քանի անդամների հետ հիմնում է բալետի իր սեփական խմբակը:
Այս ընթացքում Գադեսը համագործակցում է իսպանացի հայտնի կինոռեժիսոր Կառլոս Սաուրայի հետ՝ խաղալով ու պարելով «Արյունոտ հարսանիք», «Կարմեն» և այլ ֆիլմերում: Գադեսը Իսպանիայի կոմունիստական կուսակցության ակտիվ անդամներից էր:
1986թ. վարպետը կրկին բաժանվում է կնոջից՝ այս անգամ ամուսնանալով Դանիելա Ֆրեյի հետ, որի հետ համատեղ կյանք է վարում մինչև 1993թ.-ը:
Գադեսը վերջին անգամ պաշտոնապես պար է բեմադրում իսպանական դրամատուրգիայի ամենաակնառուի ներկայացուցիչներից մեկի՝ Լոպե դե Վեգայի «Ոչխարի աղբյուր» պիեսի համար, որը հանդիսատեսի դատին է ներկայացվում 1994թ. Ջենովայի օպերային թատրոնում: Հայտնի ստեղծագործության պարային այս մեկնաբանությամբ Գադեսն իր խմբակով հանդես է գալիս նաև Ճապոնիայում, Մեծ Բրիտանիայում, Կուբայում և լատինամերիկյան այլ երկրներում:
Գադեսը պլանավորել էր ներկայացնել նաև «Դոն Կիխոտի» իր մեկնաբանությունը, սակայն ծանր հիվանդությունը խոչընդոտում է նրա հետագա գործունեությանը: Ֆլամենկոյի ամենավառ աստղերից մեկը մահանում է քաղցկեղից 2004թ. հուլիսի 20-ին, Մադրիդում: Մահանալու պահին նրա կողքին էր իր վերջին կողակիցը՝ Էուգենյա Էյրիսը: Գադեսը հետմահու բազմաթիվ շքանշանների է արժանանում ինչպես Իսպանիայի, այնպես էլ Կուբայի կառավարության կողմից (նա ակտիվորեն պայքարում է նաև «ազատության կղզու» կոմունիստական կուսակցության կազմում):
«Պարը վարժություն չէ, այն հոգեվիճակ է, որը փոխանցվում է շարժման միջոցով»,-Ա.Գադես:
Posted by Արվեստի Աշխարհը at 09:16
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.